20 Vinu ke sekaka bantu,+ mpila ya kuyala malafu yina ke lawusaka ke vandaka ve;+Muntu yina yo ke vidisaka nzila kele mayele ve.+2 Boma ya ngolo yina ntotila ke pesaka kele bonso kungana ya ntambu;*+Muntu yina ke pesa yandi makasi ke tula luzingu na yandi na kigonsa.+3 Yo kele lukumu sambu na muntu kana yandi ke buya kuswana,+Kansi konso zoba ta kudikotisa na yo.+4 Molo ke bundulaka ve ntoto na nsungi ya madidi,Yo yina yandi ta lombaka bima na nsungi ya kukatula bima na bilanga ntangu yandi ta vanda na kima ve.*+5 Bangindu* ya ntima ya muntu kele bonso bamasa ya mudindu,Kansi muntu ya luswasukusu ke basisaka yo.6 Bantu mingi ke tubilaka zola na bo ya kwikama,Kansi nani lenda mona muntu ya kwikama?7 Muntu ya lunungu ke tambulaka na kwikama na yandi.+Kiese na bana na yandi* yina ke kwisa na nima na yandi.+8 Kana ntotila me vanda na kiti ya kimfumu sambu na kusambisa,+Yandi ke katulaka mambu yonso ya mbi na meso na yandi.+9 Nani lenda tuba nde: “Mono me kumisa ntima na mono bunkete;+Mono kele bunkete, mono me konda disumu”?+10 Bakilo ya luvunu mpi bitesilu ya luvunu*—Yonso zole kele bima ya nzanzi na meso ya Yehowa.+11 Ata mwana* ke zabanaka na mambu ya yandi ke salaka,Kana bikalulu na yandi kele ya bunkete mpi ya mbote.+12 Makutu ya ke waka mpi meso ya ke monaka—Yehowa muntu salaka yonso zole.+13 Kuzola ve mpongi, kana ve nge ta kuma nsukami.+Kangula meso, ebuna nge ta vanda ti mampa mingi.+14 Muntu yina ke sumba ke tuba nde, “Yo kele ve mbote, yo kele ve mbote!”Na nima yandi ke kwenda mpi ke kudikumisa.+15 Wolo kele, matadi ya korayi* kele mpi mingi,Kansi bikobo ya nzayilu kele kima ya ntalu.+16 Baka lele ya muntu kana yandi me ndima kufutila munzenza mfuka;+Simba kima yina yandi me simbisa sambu na mfuka kana yandi salaka yo sambu na nkento ya munzenza.+17 Dimpa ya bo me baka na nzila ya luvunu ke vandaka ntomo sambu na muntu,Kansi na nima munoko na yandi ta fuluka ti matadi ya fioti-fioti.+18 Kana kusolula* kele, mambu ya muntu ke zola kusala ta nunga,*+Mpi nwana bitumba na nge na nsadisa ya lutwadisu ya mayele.+19 Muntu ya ke kusilaka bantu makambu ke tambula-tambulaka sambu na kubasisa mambu ya kinsweki;+Kuvukana ve ti muntu yina ke zolaka kutonga.*20 Muntu yina ke singa tata na yandi ti mama na yandi,Mwinda na yandi ta fwa ntangu mpimpa ta kwisa.+21 Dikabu yina muntu bakaka ntete na lukasiTa vanda ve lusakumunu na nsuka.+22 Kutuba ve nde: “Mono ta vutula mbi!”+Tula kivuvu na Yehowa,+ ebuna yandi ta gulusa nge.+23 Bakilo ya luvunu* kele kima ya nzanzi na meso ya Yehowa,Mpi bakilo ya muyibi kele mbote ve.24 Yehowa muntu ke twadisaka bitambi ya muntu;+Inki mutindu muntu lenda bakisa nzila na yandi mosi?*25 Yo kele mutambu sambu na muntu kana yandi tuba nswalu-nswalu na ndinga ya ngolo nde, “Santu!”+Ebuna kaka na nima yandi yindula mambu yina yandi silaka.+26 Ntotila ya mayele ke katulaka bantu ya mbi,+Mpi yandi ke lutisaka dikulu ya kima ya bo ke katudilaka bampusu na bambuma na zulu na bo.+27 Mpema ya muntu kele mwinda ya Yehowa,Yo ke sosa-sosaka kibeni na kati na yandi.28 Zola ya kwikama mpi kwikama ke kebaka ntotila;+Yandi ke taninaka kiti na yandi ya kimfumu na nsadisa ya zola ya kwikama.+29 Nkembo ya baleke kele ngolo na bo,+Mpi lukumu ya minunu kele nsuki na bo ya mpembe.+30 Matutu ti bamputa ke katulaka* mambu ya mbi,+Mpi bafimbu ke kumisaka muntu bunkete na kati kibeni.
Banoti na nsi ya lutiti
^ To “mwana-ntambu yina kele ti mika mingi na nkingu.”
^ To mbala ya nkaka, “Bo ta sosa na nsungi ya kukatula bima na bilanga kansi bo ta mona kima ve.”
kon_Latn kon_Latn kon_Latn kon_Latn